Diari Oficial de la Generalitat Valenciana


Sumari del DOGV 7318, del 16-07-2014 (2014/6605)

RESOLUCIÓ de 12 de juny de 2014, del conseller d'Hisenda i Administració Pública, en què s'autoritza la incorporació parcial del romanent de Tresoreria 2013 al Pressupost 2014, per a finançar la incorporació de romanents de crèdit per import de quinze milions quatre-cents dotze mil set-cents cinquanta-cinc euros amb setanta-tres cèntims (65.502.939,73 euros) i de transferència de crèdit del capítol II, Gastos de funcionament, al capítol III, Gastos financers, del subprograma 322.59, Administració i Coordinació General, per import de cent mil euros (100.000 euros). Expedient número 31.003/14.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7318

Data del DOGV
:   16-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6605


Data del document
:   12-06-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 12 de juny de 2014, del conseller d'Hisenda i Administració Pública, en què s'autoritza la incorporació parcial del romanent de Tresoreria 2013 al Pressupost 2014, per a finançar la incorporació de romanents de crèdit per import de quinze milions quatre-cents dotze mil set-cents cinquanta-cinc euros amb setanta-tres cèntims (75.068.609,73 euros) i de transferència de crèdit del capítol II, Gastos de funcionament, al capítol III, Gastos financers, del subprograma 322.59, Administració i Coordinació General, per import de cent mil euros (100.000 euros). Expedient número 31.003/14. [2014/6605]  
  
La Llei 11/2012, de 27 de desembre, de Pressupostos de la Generalitat per a l'exercici 2013, incloïa en el programa 322.50, Servici Valencià d'Ocupació i Formació, el finançament de les operacions corrents i de capital d'este organisme, amb una dotació inicial de 700.838.178,00 euros, per a dur a terme, entre altres, actuacions cofinançades pels fons de la Unió Europea, Fons Europeu d'Adaptació a la Globalització (FEAG) i Fons Social Europeu (FSE), en el marc del POCV 2007-2013, i les finançades per l'INEM -Servici Públic d'Ocupació Estatal, pel fet de ser el SERVEF el competent en la gestió i la Generalitat la responsable de l'execució.  
Per l'Orde del Ministeri d'Ocupació i Seguretat Social ESS/2198/2013 de 21 de novembre (BOE 283) es distribuïxen territorialment per a l'exercici econòmic de 2013 les subvencions de l'àmbit laboral finançades amb càrrec als Pressupostos Generals de l'Estat, i s'assigna a la Comunitat Valenciana una dotació de 167.441.465,00 euros, dels quals 34.386.180,00 correspon gestionar-los al SERVEF.  
  
En esta orde s'establix que en aplicació de l'article 86.2 de la Llei 47/2003 General Pressupostària, «els romanents de fons no compromesos que queden al final de cada exercici, que estiguen en poder de les comunitats autònomes, continuaran mantenint la destinació específica per a la qual van ser transferits, i s'utilitzaran en l'exercici següent com a situació de tresoreria en l'origen, com a romanents que seran descomptats de la quantitat que corresponga transferir a cada comunitat autònoma».  
Una vegada liquidat el pressupost i revisada la seua execució s'ha comprovat que alguns expedients, els derivats del Pacte Valencià pel Creixement i l'Ocupació, els de la gestió de programes susceptibles de ser cofinançats amb fons finalistes, en concret pel FEAG i pel FSE, Programa Operatiu 2007-2013, i els finançats pel SPEE, han quedat en fase de compromís. Per això es planteja incorporar-los al Pressupost de 2014 amb càrrec al romanent de tresoreria de l'organisme, per a finalitzar-ne la gestió i justificar posteriorment els fons rebuts.  
  
D'altra banda, a conseqüència del sistema de pagaments previstos per la Tresoreria de la Generalitat, el SERVEF va subscriure un contracte d'adhesió al sistema de confirmació de pagaments de la Generalitat. Per a atendre els interessos generats en el calendari de pagaments per este procés, fa falta transferir crèdit per import de 100.000,00 euros del capítol II, «Compra de béns corrents i gastos de funcionament», al capítol III, «Gastos Financers», del subprograma 322.59, Administració i Coordinació General, finançat per fons no condicionats de la Generalitat.  
Vistos la proposta del secretari autonòmic d'Economia i Ocupació i director general del SERVEF, els informes favorables de la Direcció General de Projectes i Fons Europeus (FSE i FEAG) de 19 de maig de 2014 i de la Intervenció Delegada en el SERVEF de 5 de juny de 2014 sobre la incorporació dels romanents de crèdit en els capítols, les línies de subvenció i amb els imports que figuren en l'annex, i en aplicació de l'article 30 de la Llei d'Hisenda Pública de la Generalitat Valenciana, dels articles, 8.3, 18 i 20 de la Llei 6/2013, de 26 de desembre, de Pressupostos de la Generalitat per a l'exercici 2014 i del Decret 194/2013, de 20 de desembre, del Consell, en què s'aprova el Reglament d'Organització i Règim Jurídic del SERVEF, resolc:  
  
  
Primer  
Incorporar a l'Estat de Gastos del Pressupost de 2014 els romanents de crèdits al tancament de 2013, per un import de 56.598.413,73 euros, segons el detall del quadro annex.  
  
Segon  
Dotar amb 17.369.120,73 euros l'aplicació 3400.7.29.16.9538.18291, Romanent de tresoreria per a incorporació de romanents.  
  
Tercer  
Transferir crèdit per import de 100.000 euros del capítol II, «Compra de béns corrents i gastos de funcionament», al capítol III «Gastos financers», del subprograma 322.59, Administració i Coordinació General, per import i en les aplicacions pressupostàries que es detallen a continuació:  
  
Aplicació pressupostària que es minora Import  
59.33.86.3571.46646.4 100.000,00 -  
  
Aplicació pressupostària que s'incrementa   
Import  
07.57.34.8308.622.11.6 100.000,00 -  
  
  
  
València, 12 de juny de 2014.- El conseller d'Hisenda i Administració Pública: Juan Carlos Moragues Ferrer.